es en es gl en gl fr gl en it gl en gl gl gl gl gl gl pt gl gl gl gl gl gl gl gl gl gl gl en gl gl gl gl ca gl gl de it gl gl gl gl es gl gl gl gl gl es gl en en gl gl es gl en fr en
Nº de páxinas: 80 páxs
A obra literaria de Daniel Asorey, tanto narrativa como lírica, defínese ata o momento polo seu afán crítico coa realidade, pola dureza dos seus textos, e, por riba de todo, polas súas continúas mostra de insubordinación ante as violencias dende a literatura. Polo tanto, na súa última publicación Negras (Xerais, 2022), non poderíamos agardar outra cousa do autor.
Nas rúas, a miña cor é unha bandeira,
a pegada dos seus crimes,
o olor do alcol e a mariguana,
a planificada falta de mañá. (...) (páx. 27) A miña estirpe ten
As marcas que emprega
Igual que no caso de Transmatria (Xerais, 2019) este poemario constitúe un exercicio de denuncia e reivindicación das liberdades, mais neste caso dende un punto de vista belixerante e crítico. Neste libro fálase da violencia no propio linguaxe da mesma, prescindindo de calquera aderezo e primando o mensaxe directo das composicións.
A raza marca os territorios
con claridade, as mortas que han de
Negras divídese en tres partes (A cacería, Lingua negra e De como o río Ulla deu en chegar ao lago Erie). Aspecto que considero moi axeitado porque considero evidente que o libro busca partir dunha realidade moi concreta e recoñecible, para despois reflectir que esa realidade e moito máis política e próxima do que se podería pensar nun primeiro momento.
Proba disto é que partimos dun concepto de "negras" máis concreto e restritivo no comezo do libro e rematamos por comprender que o termo tamén define a calquera colectivo vítima da tiranía e da opresión. Un feminino plural que alude non só a unha necesaria perspectiva feminista da realidade, senón que aporta un valor total á mensaxe.
Un día has descubrir
A meirande parte das composicións do libro son de curta extensión aínda que podemos atopar algunhas de maior extensión cunha intención máis narrativa e que, en moitas ocasións, serven para ilustrar aqueles eventos que axudan ó autor a presentar as realidades que denuncia nos poemas.
na pel e a lingua
Negras de Daniel Asorey é un libro crítico, inconformista e rebelde, composto por textos onde o inconformismo do eu poético coa súa realidade plásmase na elección da palabra xusta que, aínda que moitas veces é a máis ferinte, é a nosa arma máis valiosa para lograr a liberdade.
Soy un párrafo. Haz clic aquí para agregar tu propio texto y edítame. Es muy sencillo.
Use tab to navigate through the menu items.
Se non queres perder ningunha das novas publicacións.